open-index/open-wikipedia-markdown huggingface dataset:
טרכטנברג

**טרכטנברג** (ביידיש: **טראַכֿטנבערג**; ברוסית: **Трахтенберг**) הוא שם משפחה יהודי-אשכנזי שמקורו בגרמנית או ביידיש. שם זה היה נפוץ במיוחד בקרב יהודי בסרביה ואוקראינה.

השם מורכב מהמילים "טראכט" ("לחשוב" ביידיש או "תלבושת" בגרמנית) ו"ברג" ("הר"). אפשר לתרגם את השם כ"הר של מחשבות", אבל למעשה מדובר בשם הגרמני-יידי של אזור בשלזיה (כיום רובו נמצא בתחומי פולין). אזור זה היה מאוכלס ביהודים רבים עד השואה. על פי רוב, ניתן השם הזה למשפחות יהודיות שעזבו את טרכטנברג והתיישבו במקומות אחרים, ולפיכך נודעו במקומותיהם החדשים כמי שהגיעו מטרכטנברג.

באותיות לטיניות נכתב השם בדרך כלל Trachtenberg או Trachtenburg, אולם יהודים אשכנזים שהתיישבו בארגנטינה כותבים אותו Trajtenberg, על-פי כללי הכתיב הספרדי. יש יהודים שהיגרו מרוסיה לארצות-הברית שכותבים את שמם Trakhtenberg, על פי כללי התעתוק מאותיות קיריליות לאותיות לטיניות.

## הערות שוליים

קטגוריה:משפחות יהודיות
קטגוריה:שמות משפחה
קטגוריה:שמות משפחה אשכנזיים
טרחא יתירה

בהלכות שבת וחג, נאסרה **טרחא יתירה**, הכוללת בתוכה שני איסורים: איסור לעשות מלאכה הנצרכת לצורך החג באופן שמעורבת בו גם טרחא מיותרת לצורך החול, והן טרחא מרובה, גם אם היא לצורך החג.

## מקור
איסור טרחא יתירה היא מאיסורי שבות. אודות מקור האיסור כותבים הראשונים:

כך כתב הריטב"א בספרו:

כך כתב גם הרמב"ן עצמו, שממנו נמסרה השיטה לריטב"א:

## טרחא גדולה
אסרו חז"ל לעשות מאכל שנקרא "טיסני", שנעשה על ידי טורח גדול - כל גרגיר נחלק לארבעה חלקים, מכיוון שהדבר הוא טורח גדול.

## טרחא מיותרת
אסרו חז"ל לטרוח טרחה שאינה לצורך החג, גם אם נעשית בדרך אגב אם מעשה שנעשה לצורך החג. כך גם נפסק ברמב"ם: . בית שמאי רצו לאסור גם לאפות פת מרובה בפעם אחת, אך בית הלל התירו את הדבר.

מלבד הדברים האסורים משום טרחא יתירה, התירו חז"ל כמה הלכות כדי למעט בטרחא, והם קבעו כי עדיף לסחוב הרבה בפעם אחת מאשר ללכת פעמים רבות יותר שזו היא טרחא גדולה יותר, ובכלל תמיד יש לחפש דרכים למעט בטרחא בחג ולא להרבות בו.

## הערות שוליים

קטגוריה:הלכות שבת
קטגוריה:איסורי שבות
דיאן ונורה

** דיאן ונורה** (באנגלית: **Diane Venora **; נולדה ב-10 באוגוסט 1952) 
היא שחקנית קולנוע וטלוויזיה אמריקאית. ונורה הייתה מועמדת לפרס גלובוס הזהב על הופעתה בדרמה המוזיקלית הביוגרפית "בירד" ומפורסמת בזכות הופעותיה בסרטים "היט", "המקור", "התן" ו"רומיאו וג'ולייט".

## ביוגרפיה
ונורה נולדה בעיירה מזרח הארטפורד שבקונטיקט למרי ולרוברט ורונה. בתיכון המקומי בו למדה השתתפה ונורה בהצגות ובמחזות זמר. לאחר מכן נסעה לניו יורק לאחר שקיבלה מלגת לימוד בבית הספר ג'וליארד לאומנויות. לאחר שסיימה ללמוד הופיעה על בימות תיאטרון ובפרט במחזות שייקספיריים.

## קריירת משחק
ונורה התחילה את דרכה כשחקנית ב-1981 בסרט האימה "איש זאב" לצדו של אלברט פיני. התפרסמה לראשונה בהוליווד בדרמת הפשע של פרנסיס פורד קופולה "מועדון הכותנה", בה גילמה את שחקנית הקולנוע גלוריה סוונסון. הופיעה במותחן הפעולה "תעלול קטלני" ובדרמה "עשבי פרא" לפני הופעת הפריצה שלה בדרמת הג'אז הביוגרפית של קלינט איסטווד "בירד". בסרט הופיעה ונורה לצידו של השחקן פורסט ויטאקר בתפקיד צ'אן פארקר, אשתו היהודייה של הסקסופוניסט צ'ארלי פארקר. ונורה קיבלה ביקורות טובות על הופעתה בסרט והועמדה לפרס גלובוס הזהב. בשנת 1994 שיחקה בסיטקום של ABC, "סמטת רעם" את בובי טרנר, אם המשפחה עד שהוחלפה על ידי השחקנית רובין רייקר.

בשנת 1995 שיחקה בסרט הפשע המצליח של מייקל מאן "היט" בתור ג'סטין, אשתו הבעייתית של בלש בכיר ממחלק הרצח של לוס אנג'לס וינסנט האנה (אל פצ'ינו).שיחקה באותה השנה בתפקיד המנתחת הפלסטית ד"ר גרי אינפנט בשמונה פרקים של סדרת הדרמה "שיקגו הופ". ב-1996 הופיעה ב"רומיאו וג'ולייט", עיבוד הוליוודי מודרני ליצירה הספרותית "רומיאו ויוליה". ונורה גילמה את גלוריה, אמה של ג'ולייט קפולט (קלייר דיינס). באותה שנה שיחקה בסרט הפעולה "מורה מחליף".

ב-1997 זכתה ונורה לביקורות נלהבות על הופעתה במותחן הפעולה המשטרתי "התן", בו גילמה את השוטרת הרוסייה ולנטינה קוסלובה. ב-1999 שיחקה בדרמת העיתונות הביוגרפית שהייתה מועמדת לשבעה פרסי האוסקר, "המקור", בה גילמה את ליאן, אשתו של המדען לחקר חברות טבק ג'פרי ויגנד (ראסל קרואו). השתתפה בשנה זו גם בדרמת הפעולה התקופתית "הלוחם ה-13" ובדרמה של קלינט איסטווד "פשע אמיתי". 

בשנת 2000 גילמה בסרט "המלט" את גרטרוד, אמו של המלט (אית'ן הוק). 

בשנת 2010 הופיעה בדרמת המסתורין הרומנטית "כל הדברים הטובים". בשנת 2022 השתתפה בקומדיה הרומנטית "אהבה ראשונה" בתור דודה איירין. 

## חיים אישיים
ונורה הייתה נשואה במשך תשע שנים לבמאי סרטי הפעולה הפולני אנדז'יי ברטקוביאק, לזוג ילדה אחת במשותף.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
שחייה באולימפיאדת מונטריאול (1976)

שמאל|150px
שמאל|150px

**[[אולימפיאדת מונטריאול (1976)]]** נערכה במונטריאול, קנדה. תחרויות השחייה נערכו בין ה-18 ביולי 1976 ל-25 ביולי 1976. 26 משחים נערכו במשחקים אלו (13 לנשים ו-13 לגברים), בהשתתפות 471 משתתפים (208 נשים ו-263 גברים) מ-51 מדינות.

נבחרת הנשים של מזרח גרמניה () בשחייה זכתה בכל מדליות הזהב פרט לשתיים ונבחרת הגברים של ארצות הברית () בשחייה זכתה בכל מדליות הזהב פרט לאחת ובכל מדליות הכסף פרט לאחת. 

### השחייניות הבולטות
קורנליה אנדר () עם 5 מדליות מהן 4 זהב, אולריקה ריכטר () עם 3 מדליות זהב, אנדריאה פולק () עם 4 מדליות מהן 2 זהב ו-2 כסף פטרה תימר () עם 2 מדליות זהב ושירלי בבשוף () עם 5 מדליות מהן 1 זהב ו-4 כסף.

### השחיינים הבולטים
ג'ון נייבר () עם 5 מדליות מהן 4 זהב וג'ים מונטגומרי () עם 4 מדליות מהן 3 זהב ובנוסף היה לשחיין הראשון בהיסטוריה ששחה את המשחה היוקרתי ל-100 מטר חופשי מתחת ל-50 שניות (49.99 שניות) בריאן גודל (), ברוס פורניס () ומייק ברונר זכו כל אחד בשתי מדליות זהב.

### שיא עולם
בסך הכל נקבעו 21 שיאי עולם חדשים במשחי הגמר, מהם 9 לנשים ו-12 לגברים.

## טבלת המדליות

## הזוכים במדליות
### נשים

### גברים

## קישורים חיצוניים

* שחייה באולימפיאדת מונטריאול (1976), באתר *Sports-Reference* 

*
1976
קטגוריה:ענפי ספורט באולימפיאדת מונטריאול (1976)
קטגוריה:1976 בספורט
חוק הכתר של אירלנד 1542

**חוק הכתר של אירלנד 1542** הוא חקיקה של הפרלמנט האירי שמסדירה את האוניה פרסונלית של ממלכת אירלנד עם ממלכת אנגליה.

מ-1177 מלך אנגליה החזיק בתואר אדונה של אירלנד שנועד לבטא את שליטתם של האנגלים באירלנד. מכיוון שתואר זה ניתן למלכי אנגליה על ידי האפיפיור אדריאנוס הרביעי הייתה בעייתיות לעשות בו שימוש לאחר תחילת הרפורמציה האנגלית ויצירת הכנסייה האנגליקנית, לכן המלך הנרי השמיני יזם את החקיקה שהפכה את אירלנד לממלכה ואותו למלך אירלנד.

החוק קושר את משרת המלך באירלנד למשרה המקבילה לה באנגליה וקובע שהנרי השמיני וכל יורשיו שעתידים להיות מלכי אנגליה גם יהיו מכוח זה מלכי אירלנד. בעצם החקיקה הבטיחה את קיומה של איחוד הכתרים בין אנגליה לאירלנד לנצח וכמו כן לשון החוק ביטאה את כפיפותה של ממלכת אירלנד לממלכת אנגליה. כמו כן החוק מגדיר כבגידה כל ניסיון לשלול ממלך אנגליה את הכתר האירי.

ברפובליקה של אירלנד החקיקה בוטלה באופן מוחלט על ידי הפרלמנט האירי ב-1962 אף על פי שאירלנד הייתה רפובליקה מ-1948. מתאריך זה היא פרשה מחבר העמים הבריטי ומלך בריטניה הפסיק את השימוש בתואר מלך אירלנד. בצפון אירלנד החקיקה עדיין בתוקף.

## קישורים חיצוניים
* לשון החוק

קטגוריה:אירלנד: פוליטיקה
קטגוריה:אירלנד: היסטוריה
קטגוריה:אנגליה: היסטוריה
קטגוריה:הפרלמנט של אירלנד (לפני 1801)
שחייה באולימפיאדת מינכן (1972)

שמאל|150px
שמאל|150px

**[[אולימפיאדת מינכן (1972)]]** נערכה במינכן, מערב גרמניה. תחרויות השחייה נערכו בין ה-28 באוגוסט 1972 ל-4 בספטמבר 1972. 29 משחים נערכו במשחקים אלו (14 לנשים ו-15 לגברים), בהשתתפות 532 משתתפים (245 נשים ו-287 גברים) מ-52 מדינות.

**[[מארק ספיץ]] ()** יהודי אמריקאי, שזכה בהישג יוצא הדופן של זכייה ב-7 מדליות זהב וקביעת 7 שיאי עולם חדשים. הישגו זה היה שיא משחקים אולימפיים, בצבירת מדליות במשך 36 שנים עד שנשבר על ידי השחיין מייקל פלפס () שזכה ב-8 מדליות זהב באולימפיאדת בייג'ינג (2008).

### השחייניות הבולטות
* **[[שיין גולד]]** () שזכתה ב-5 מדליות מהן 3 זהב וקבעה 3 שיאי עולם חדשים 
* **[[מליסה בלוט]]** () שזכתה ב-3 מדליות זהב וקבעה שני שיאי עולם חדשים 
* **[[סנדרה נילסון]]** () שזכתה ב-3 מדליות זהב וקבעה שני שיאי עולם חדשים

### השחיינים הבולטים
* **[[מארק ספיץ]]** יהודי מארצות הברית () שזכה ב-7 מדליות זהב וקביעת 7 שיאי עולם חדשים
* **[[רולנד מאתס]]** () שזכה ב-4 מדליות, 2 זהב אישיות, 1 כסף ו-1 ארד וקבע שיא עולם אחד 
* **[[ג'רי היידנרייך]]** () שזכה ב-4 מדליות, 2 זהב, 1 כסף ו-1 ארד  
* **[[גונאר לארסון]]** () שזכה בשתי מדליות זהב אישיות במשחי המעורב אישי וקבע שיא עולם אחד

### שיא עולם
בסך הכל נקבעו 23 שיאי עולם חדשים במשחי הגמר, מהם 11 לנשים ו- 12 לגברים.

## טבלת המדליות

## הזוכים במדליות
### נשים

### גברים

## קישורים חיצוניים

* שחייה באולימפיאדת מינכן (1972), באתר סימוכין ספורט אולימפי

*
1972
קטגוריה:ענפי ספורט באולימפיאדת מינכן (1972)
קטגוריה:תחרויות שחייה בגרמניה
מרדכי בן-ציון

**מרדכי (מקס) בן-ציון** (ט' בסיוון ה'תר"ל, יוני 1870 – י"א באדר א' ה'תש"ו, פברואר 1946) היה בנקאי וקבלן ארץ-ישראלי, מייסד בנק אמריקה-ארץ ישראל ומבוני חיפה.

## קורות חיים
נולד בירושלים לפרומה ומשה-אלתר בן-ציון, ממייסדי שכונת מאה שערים בירושלים. למד בישיבת עץ חיים והוסמך לרבנות על ידי רבה של ירושלים הרב שמואל סלנט. בשנת 1889 נישא לשרה שטמפפר, בתו של יהושע שטמפפר, ממייסדי פתח תקווה.

בשנת 1903 היגר עם משפחתו לארצות הברית והתיישב בפרובידנס שברוד איילנד. היה מראשי הקהילה היהודית בפרובידנס ושימש יושב ראש סניף ההסתדרות הציונית המקומית.

בשנת 1922 שב עם משפחתו לארץ ישראל. ייסד בתל אביב את בנק אמריקה-ארץ ישראל. כעבור זמן עבר להתגורר בחיפה, שם יסד עם בנו שמואל שמעון בן-ציון את שכונת בן-ציון (כרמליה כיום), הקרויה על שם משפחתו. כמו כן יסד את בית הכנסת "בוני ציון" על הכרמל, שאף הוא נקרא על שמו.

נפטר בחיפה בשנת 1946, ונקבר בהר הזיתים. בנו ד"ר שמואל שמעון בן-ציון הרחיב את פעילותו והקים בירושלים שכונה נוספת על שם משפחתם, וכן הקים את שכונת כרם משה בתל אביב על שם אביו של מרדכי בן-ציון. בתו שושנה בן-ציון-הראלי הייתה מנהלת ארגון אמהות עובדות בחיפה.

## אילן יוחסין

## קישורים חיצוניים
* 
* 

## הערות שוליים

קטגוריה:אנשי היישוב הוותיק ילידי ארץ ישראל
קטגוריה:בנקאים ביישוב
קטגוריה:קבלני בניין ארץ-ישראלים
קטגוריה:חיפה: מייסדי שכונות
קטגוריה:משפחת בן-ציון
קטגוריה:משפחת שטמפפר
קטגוריה:בוגרי ישיבת עץ חיים
קטגוריה:יהודים הקבורים בהר הזיתים: חלקת הפרושים
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קטגוריה:ארץ-ישראלים שנולדו ב-1870
קטגוריה:ארץ-ישראלים שנפטרו ב-1946
דוד בריקסטון

**דוד בריקסטון** (נולד ב-31 במרץ 1953) הוא איש חינוך, פובליציסט, ממנהיגי הציונות הקונסרבטיבית, ששימש סגן יושב ראש הסוכנות היהודית בשנים 2017–2020 וסגן יושב ראש ההסתדרות הציונית העולמית בשנים 2010–2017.

## חייו
### תחילת דרכו
נולד בניו יורק למשפחה ציונית חילונית, שהייתה ידועה בפעילותה הן למען מדינת ישראל, והן למען זכויות האדם. 

בריקסטון סיים את לימודי התואר הראשון שלו בהצטיינות בבוסטון, ובשנת 1974,  בגיל 22, עלה לישראל והתיישב במושב נווה-אילן. את עבודת הדוקטורט שלו בנושא חינוך יהודי בתפוצות סיים באוניברסיטה העברית בירושלים, שם גם עמד בראש המרכז הפדגוגי לחינוך יהודי.

ד"ר בריקסטון מתגורר בירושלים, נשוי לגבריאל, ילידת צ'ילה ואב לשלושה.

### פעילות ציונית
לאורך השנים, שימש ד"ר בריקסטון בתפקידי מפתח שונים בקרב ההנהגה הציונית, ובכללם ראש המחלקה לפעילות ציונית בהסתדרות הציונית העולמית,  וחבר  ההנהלה הציונית (מאז ינואר 2001). בשנת 2010 נבחר לסגן יו"ר ההסתדרות הציונית העולמית. במסגרת תפקידיו יזם והוציא לפועל  פרויקטים כגון הקמת מוזיאון הרצל בהר הרצל, אותו הגה ויסד בעצמו, וכן תוכניות הכשרה מגוונות למנהיגות ציונית צעירה בתפוצות. בשנת 2017 מונה לשמש סגן יושב ראש הסוכנות היהודית ושימש בתפקיד עד שנת 2020.

### בתנועה הקונסרבטיבית
במשך יותר מעשרים שנה היה פעיל בתנועה הקונסרבטיבית בישראל, לימד במכון שכטר בירושלים, שם שימש כסגן דיקן, ולבסוף התמנה ליו"ר התנועה שמטעמה נבחר להסתדרות הציונית.

## פובליציסט
במשך השנים פרסם ד"ר בריקסטון עשרות מאמרים בכתבי עת ועיתונים נחשבים, בהם "הארץ" ו"ידיעות אחרונות", ובשנים האחרונות הוא בעל טור דו-שבועי קבוע, "Keep Dreaming" (ממשיכים לחלום) בג'רוזלם פוסט, בו הוא משקף את האופן שבו לדעתו הרצל, המהווה עבורו דמות מופת, היה מגיב על התרחשויות אקטואליות,  אילו היה חי בימינו. הטור זוכה לתהודה רבה, שחלקה תגובות אוהדות המזוהות ע"פ רוב עם השמאל הציוני, וחלקה ביקורת נוקבת המזוהה עם האורתודוקסיה הימנית.

## קישורים חיצוניים
* הטור Keep Dreaming באתר הג'רוזלם פוסט
* ביוגרפיה קצרה של ד"ר בריקסטון באתר הסוכנות היהודית
* 
* 

קטגוריה:פובליציסטים ישראלים
קטגוריה:ההסתדרות הציונית
קטגוריה:עובדי הסוכנות היהודית
קטגוריה:ישראלים ילידי ארצות הברית
קטגוריה:בעלי תואר דוקטור מהאוניברסיטה העברית בירושלים
קטגוריה:סגל מכון שכטר למדעי היהדות
קטגוריה:ישראלים שנולדו ב-1953
קטגוריה:נווה אילן: אישים
X-21

ה**נורת'רופ X-21** (באנגלית: **Northrop X-21**) היה כלי טיס ניסיוני שנועד לבחון כנפיים עם מערכת בקרת זרימה למינארית. המטוס התבסס שלדת דאגלס WB-66D, עם מנועים שעברו לאחורי המטוס ובכף פינו מקום למדחסי אוויר. המטוס טס לראשונה ב־18 אפריל 1963 עם טייס הניסוי של נאס"א, ג'ק וולס. למרות שתוצאות הבדיקות היו שימושיות, התחזוקה השוטפת שנצרכה מערכת בקרת הזרימה הלמינארית, התוכנית בוטלה.

## תכנון ופיתוח
בקרת זרימה למינארית היא טכנולוגיה אשר מציעה פוטנציאל שיפור משמעותי במקדם הגרר אשר יספק ניצול טוב יותר של הדלק, הגדלת טווח הטיסה, ועוד. בעיקרון, אם 80 אחוז מהכנף הייתה למינרית, הגרר הכולל היה מופחת בכ25 אחוזים. הדרך העיקרית לבקרת הזרימה הלמינארית היא "הסרת" כמות קטנה של אוויר על ידי יניקה של האוויר דרך חומרים נקבוביים, חריצים צרים או נקבים קטנים.

שני שינויים גדולים נדרשו, הראשון היה הסרת מנועי ה־Allison J71 והחלפתם בזוג מנועי ג'נרל אלקטריק J79 בלי מבערים אחוריים, שחוברו לאחורי גוף המטוס. אוויר שהצטבר מסביב למנוע נשאב לתוך טורבינות שהיו בתחתית הכנפיים ובכך פינו את שכבת האוויר, והפחיתו את הגרר על המטוס. ב־X-21A הוכנסו מערכות בקרת זרימה מתוחכמות יותר.

טייס ישב בקדמת המטוס יחד עם שני מהנדסי טיסה. שני מהנדסי טיסה נוספים מוקמו ליד הכנפיים

## פרישה
שני המטוסים שנבנו אוחסנו בסוף הניסויים בהם בבסיס חיל האוויר אדוארדס בקליפורניה. שרידי המטוסים עדיין נמצאים שם אבל לא נעשה אף ניסיון משמעותי לשחזור או להצגה במוזיאון.

## ראו גם
*מטוסי ה-X

## קישורים חיצוניים

* על הX-21 
* עוד על הX-21 

## הערות שוליים

קטגוריה:מטוסים ניסיוניים אמריקאיים
מערת עלמה

250px|ממוזער|שמאל|הבור באדמה שבתחתיתו נמצאת הכניסה למערה.
ממוזער|שמאל|250px|בתוך המערה
**מערת עלמה** (נקראה גם מערת הלוויתן) היא מערה סמוכה למושב עלמה שבגליל ונקראת על שמו. המערה היא מהארוכות שבמערות הגליל.

## היסטוריה
המערה מזוהה כ"מערת הבבליים" המוזכרת על ידי אשתורי הפרחי, הכותב שהלך בה כפליים תחום שבת ולא הגיע לסופה ושאנשי המקום ספרו לו שמוצא המערה הוא בירושלים. בשנת 1742 ביקר בעלמה רבי חיים בן עטר ומתיאור תלמידו על המסע עולה, כי במערה מצויים קברים: "שיש שם מספר צדיקים קבורים, תשע מאות אלף". בשנת 1769 תיאר משה ירושלמי את ביקורו במערה. 

המערה נחקרה בראשית שנות ה-60 על ידי חוג חוקרי המערות והנקיקים שמצאו בעומקה אולם ענק שאורכו 160 מטר ורוחבו 10 מטרים. המלצה להכרזה על המערה כשמורת טבע נתקבלה במועצת הגנים הלאומיים ושמורות הטבע באמצע 1965. בשנת 1977 הופקדה תוכנית להכרזה על המערה כשמורת טבע. היום נמצאת המערה בשטח המיועד של שמורת נחל חצור.

## שם
המערה נקראה בערבית מע'ארת אל הותה, שתרגומו בעברית הוא "מערת התהום". בעבר נקראה המערה מערת הלוויתן.

## אגדות
אגדות שונות נכתבו וסופרו עליה במהלך השנים. בעבר נקראה המערה בשם "מערת הבבלים" על פי האגדות שעולי בבל עלו דרכה חזרה לארץ ישראל או בגלל שנטמנו בה עצמות של עולי בבל.

## תיאור המערה
המערה תלולה וגובהה מגיע ל-106 מטרים. המערה היא מערת נטיפים.

באזור המערה ובתוכה מקננים עטלפים ויונים. שני מיני העטלפים הבולטים במערה הם נשפון גדות וכנפן. סקר של רשות הטבע והגנים בשנת 2012 גילה כי מספר העטלפים במערה ירד מכמה עשרות אלפים בתחילת שנות האלפיים לעשרות בודדות בלבד. השערת החוקרים היא כי הסיבה להעלמות העטלפים היא תאורה חזקה ורעש מצד המטיילים במערה. לכן נאסרה הכניסה למערה בחודשי החורף בזמן שהעטלפים ישנים את שנת החורף.

## סיור במערה
הגישה אל המערה מתבצעת בראשיתה בדרך כלל על ידי כלי רכב ממונעים הפונים אל דרך עפר המתחילה מול כביש הכניסה לכפר ריחאניה. בהמשך מתגלה אזור טרשים רחב המצריך צעידה רגלית עד לוע הר גדול שנוצר מקריסת שכבות ההר העליונות אל חללו הפנימי. בתחתית לוע ההר קיים פתח המערה. המערה מורכבת מסלעים לחים וחלקים, ובשל כך ההליכה בה מחייבת זהירות יתרה.

בצדי קירות המערה ננעצו יתדות עזר למבקרים, וכן, מחזירי אור כסימני דרך. המסלול במערה הוא דו כיווני, ובשל רוחבה המצומצם של המערה הדבר יוצר לעיתים עיכובים למטיילים בה.

זמן המסלול הממוצע במערה נע בין 3 שעות לקבוצות וכ-40 דקות ליחידים.

## לקריאה נוספת
* י' שבטיאל וב' לנגפורד, **אזור עלמה – אביתר – דלתון**, בתוך: עמוס פרומקין וינון שבטיאל (עורכים), **אטלס מערות הגליל המזרחי**, ירושלים: הוצאת מאגנס, תשפ"ד/2024, עמ' 186–211. (תת־פרק העוסק במערת עלמה המרכזית, עמ' 188–193).

## קישורים חיצוניים

## הערות שוליים

קטגוריה:עלמה
עלמה
קטגוריה:תנאים ואמוראים הקבורים בעלמא
Blood on the Dance Floor: HIStory in the Mix

**Blood on the Dance Floor: HIStory in the Mix** (בדרך כלל מקוצר ל- **Blood on the Dance Floor**) הוא אלבום רמיקסים של מייקל ג'קסון משנת 1997.

6 מיליון עותקים מהאלבום נמכרו ברחבי העולם, נכון לשנת 2009. זהו אלבום הרמיקסים הנמכר ביותר אי פעם.
האלבום מכיל שמונה רמיקסים מהאלבום הקודם  וחמישה שירים חדשים. ג'קסון היה מעורב בהפקת החומר החדש, כאשר הרמיקסים הופקו על ידי אמנים אחרים.

השירים החדשים עוסקים בנושאים כמו התמכרות לסמים, פרנויה ונשים.
האלבום זכה לקידום מינימלי בסטנדרטים של ג'קסון, במיוחד בארצות הברית, וזכה לביקורות מעורבות. בנוסף לכך, הפך האלבום לאלבום הרמיקסים הנמכר ביותר בכל הזמנים.

## רשימת השירים באלבום

## מצעדים ודירוגים

## נתוני מכירות

## קישורים חיצוניים

## הערות שוליים

קטגוריה:אלבומי מייקל ג'קסון
קטגוריה:אלבומי רמיקס באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי דייוויד פוסטר
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת אפיק רקורדס
רוברטה וינצ'י

**רוברטה וינצ'י** (איטלקית : **Roberta Vinci**; נולדה ב-18 בפברואר 1983) היא שחקנית טניס מקצועית מאיטליה, מדורגת כיום (יוני 2016) במקום השמונה עשרה בעולם (דצמבר 2016) בעולם בדירוג ה-WTA, דירוג השיא שלה הוא מקום שביעי בעולם. בזוגות נשים דורגה במקום ראשון בעולם (15 באוקטובר 2012).

וינצ'י זכתה עד היום ב-19 תוארי יחידות (10 WTA ו-9 ITF) וב-35 תוארי זוגות (25 WTA ו-10 ITF). היא זכתה ב-5 תוארי גראנד סלאם בזוגות נשים, בכל 4 האליפויות.

הישג השיא שלה הוא הגעה למשחק הגמר באליפות ארצות הברית הפתוחה (2015) לאחר ניצחון על האלופה היוצאת סרינה ויליאמס (1 בעולם) בשלב חצי הגמר ב-3 מערכות, 6-2, 4-6, 4-6. במשחק הגמר היא הפסידה לבת ארצה פלאביה פנטה, 6–7(4–7), 2–6.

וינצ'י שיחקה בנבחרת איטליה בין השנים 2001-2011. מאזנה עומד על 17 ניצחונות (אחד במשחק יחידות ו-16 במשחקי זוגות) ושלושה הפסדים (כולם במשחקי יחידות). וינצ'י הייתה שותפה לזכייה של נבחרת איטליה בגביע הפדרציה בשנים 2006, 2009 ו-2010.

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:טניסאיות איטלקיות
קטגוריה:ילידות 1983
קטגוריה:איטלקים שנולדו ב-1983
אברהם קרן

**אברהם קרן** (**קִירכנֶר**) (3 באוקטובר 1889 – 8 ביוני 1975) היה יושב ראש המועצה המקומית הנבחרת הראשונה בכפר סבא בשנים 1939–1951.

## ביוגרפיה
קרן נולד כ**אברהם קירכנר** ב-1889 בקוסוב שבגליציה (כיום באוקראינה). למד ב"חדר" ובבית מדרש ומ-1901 החל ללמוד בבית ספר יהודי על שם הברון הירש אותו סיים ב-1904. עם סיום לימודיו המשיך ללמוד עברית ואף עבד בספרייה עברית בעיר הולדתו.

מגיל 14 היה אברהם פעיל בתנועת הנוער הציוני ובשנת 1908 עלה לארץ ישראל במסגרת העלייה השנייה. תחילה עבד כפועל בפרדסי רחובות ומשם המשיך לנס ציונה ופתח תקווה. בגלל תנאי החיים הקשים, הרעב והמחלות מהן סבל החליט ב-1911 לחזור לקוסוב ובהמשך עבר לסטניסלבוב, שם התמסר לפעולה תרבותית ולתחיית השפה העברית. ב-1913 השתתף כציר באספה לתחיית השפה העברית. בשנת 1924 נבחר למועצת הקהילה היהודית במקום. ב-1918 נשא לאשה את שרה שוואלב.

ב-1925 עלה ארצה בשנית, עם אשתו ובנו אריאל כחלק מקבוצה מגליציה שהתיישבה בקריית ענבים ושם הקימו את קבוצת שילר, שהוא היה אחד ממייסדיה.

ב-1927 התיישב במושבה כפר סבא, ומשנת 1928 היה חבר בוועד המושבה וחבר בהנהלת חבר המועצות המקומיות. ב-1939 נערכו לראשונה בחירות למועצה המקומית בכפר סבא ובהן נבחר אברהם קרן לנשיא המועצה כנציג ההסתדרות. לאחר מכן נבחר עוד שלוש פעמים לתפקיד זה. בתקופתו נבנו שיכונים רבים לעולים חדשים ופועלים, נחנך מפעל המים במושבה, נבנה בית חולים לחולי שחפת (כיום נקרא מרכז רפואי מאיר), נבנה בית היולדות (שמבנהו הוסב ב-1984 למוסד גריאטרי) ובית משפט השלום. ב-1944 נבחר קרן כציר לאספת הנבחרים הרביעית. בשנים 1945–6 שימש כיו"ר חבר המועצות המקומיות (כיום מרכז השלטון המקומי בישראל). ב-1951 התפטר מתפקידו כיו"ר המועצה המקומית בכפר סבא. בין השנים 1951–1956 שימש כחבר בהנהלת מפעל הפיס ותרם להקמתו והתפתחותו.

בשנת 1990 נקרא על שמו רחוב בעיר כפר סבא.

## לקריאה נוספת
* צבי לבנה, נחמן תמיר, **אנשי העלייה השנייה - פרקי זכרונות -כרך ד**, הוצאת המרכז לחינוך ותרבות תל אביב, 1972, עמודים 170-171

## קישורים חיצוניים

* 
* אברהם קרן באתר מט"ח
* תולדות העיר כפר סבא, באתר עיריית כפר סבא
* 

## הערות שוליים

קטגוריה:אנשי העלייה השנייה
קטגוריה:אנשי העלייה הרביעית
קטגוריה:ראשי עיריית כפר סבא
קטגוריה:חברי אספת הנבחרים הרביעית
קטגוריה:ראשי מרכז השלטון המקומי בישראל
קטגוריה:אישים הקבורים בבית הקברות נורדאו כפר סבא
קטגוריה:ישראלים שנולדו ב-1889
קטגוריה:ישראלים שנפטרו ב-1975
חולית (סיני)

**חולית** היה התנחלות וקיבוץ, שכונה חולית על שם אופייה החולי של הקרקע בה הוקם. 

## היסטוריה
ראשיתו של היישוב כהיאחזות נח"ל שהוקם כמאהל בחולות פתחת רפיח ונקרא "אחימר". בראשיתה, אוכלסה חולית על ידי בני גרעין, בתנועת הצופים, משרתי שנת שירות ונקלטים. הגרעין הראשון של חולית כונה "חולית", והגרעין השני "הכימתוק", כהיפוך לשם ההיאחזות. בדצמבר 1975 החליט איחוד הקבוצות והקיבוצים באופן רשמי על הקמת היישוב. ועדת השמות הממשלתית קבעה עוד קודם לכן את שם היישוב כ"חולית". בניית היישוב כחלק מחבל ימית נעשה באמצע 1977 וגרעין הנח"ל התיישב בו ביולי אותה השנה. מיקומו המדויק של הקיבוץ היה באמצע הדרך ליד הכביש המקשר בין קיבוץ סופה למושב חרובית. בינואר 1978 החליט איחוד הקבוצות והקיבוצים על איזרוח היישוב והוא אוזרח לקיבוץ ב-17 בינואר 1978, בטקס צנוע בגלל המשא ומתן עם מצרים שהתנהל אז.

לאחר חתימת הסכם השלום בין ישראל למצרים החליטו בקיבוץ לקבל את דין התנועה ולעבור לפתחת שלום, אך לעשות זאת רק ברגע האחרון מתוך תקווה שהפינוי יתבטל. בקיץ 1981 נעקרו עצי המנגו משטחי הקיבוץ והועברו לשטחים בפתחת שלום. 

בשנת 1982 פונה הקיבוץ לפתחת שלום, כחלק מהחזרת סיני למצרים במסגרת הסכם השלום בין ישראל למצרים. ב-13 באפריל 1982 דווח בדבר: "הקיבוצים חולית וסופה אינם קיימים עוד".

כיום, בפתחת שלום קיים קיבוץ בעל אותו שם.

## הערות שוליים

קטגוריה:קיבוצים
קטגוריה:היאחזויות נח"ל
קטגוריה:סיני: התנחלויות
קטגוריה:יישובים שהוקמו ב-1977
קטגוריה:חבל ימית
ישראל ברגיל

**ישראל ברגיל** (פברואר 1934 – 14 באוגוסט 2023) היה מנהלם של מספר מוסדות, בהם הרשות לפיתוח ירושלים ומפעלי ביוב וטיהור ירושלים. מילא תפקידים בכירים במספר מוסדות נוספים, בהם גן החיות התנ"כי, הסתדרות הפקידים והאוניברסיטה העברית. הוכתר בתואר יקיר ירושלים.

## ביוגרפיה
ברגיל עלה לארץ ישראל במסגרת עליית הנוער בהיותו בן 12. לאחר לימודים בכפר הנוער ע"ש ב.צ. מוסינזון במגדיאל ובאלוני יצחק היה חבר במושב השיתופי תלמי יפה, ומילא בו שורה של תפקידים. במשך 20 שנה עבד באוניברסיטה העברית בירושלים, תחילה בפקולטה למדעי הטבע שבה היה דיקן-משנה, ואחר כך סגן המנהל הכללי לכספים ולבסוף המנהל הכללי וסגן נשיא.

ב-1987 התמנה ליועץ ארגוני וכספי במפעלי תעשייה, ואחר כך היה סגן מנהל כללי לכספים ומינהל בבית הספר סם שפיגל לקולנוע ולטלוויזיה וחבר בצוות ההקמה. שימש כסגן מנהל כללי ואחר כך כמנהל כללי ברשות לפיתוח ירושלים, וכמנהל הכללי של מפעלי ביוב וטיהור ירושלים. כמו כן מילא שורה של תפקידים ציבוריים, בהם יושב ראש הנהלת קופת הפנסיה של עובדי האוניברסיטה העברית, חבר מזכירות הסתדרות הפקידים, חבר הנהלת מרכז ההדרכה לספריות, חבר דירקטוריון הנהלת גן החיות התנ"כי בירושלים, חבר הנהלה בסינמטק ירושלים, חבר הנהלת חממה טכנולוגית – ון ליר בירושלים ומוסדות נוספים.

בשנת 2007 הוענק לו התואר יקיר ירושלים. בשנת 2011 נבחר כיקיר התיאטרון וזכה לתואר "עמית כבוד" מטעם עמותת תיאטרון הקרון. בשנת 2017 הוענק לו תואר נאמן כבוד של האקדמיה למוסיקה ולמחול בירושלים ובשנת 2019 הוענק לו תואר עמית כבוד מטעם מכללת עזריאלי – מכללה אקדמית להנדסה בירושלים. עד למותו היה חבר הנהלה במוסדות וארגונים שונים בירושלים, בהם האקדמיה למוסיקה, המכללה האקדמית להנדסה ירושלים, מט"י ובית הספר סם שפיגל לקולנוע ולטלוויזיה.

## תפקידיו
1971 – 1973
* יו"ר הנהלת קופת פנסיה של עובדי האוניברסיטה העברית

משנת 1990 ועד למותו

* דמ"צ החברה המרכזית לניירות ערך בע"מ
* דמ"צ בחב' אמיליה פיתוח (מ.עו.פ) בע"מ
* דמ"צ בבנק לאומי לפיתוח התעשייה בע"מ
* דמ"צ בחב' ע.ד.י. ניהול קרנות פנסיה בע"מ
* דח"צ בחב' מרדכי אביב תעשיות בניה בע"מ
* חבר ועדת השקעות - קרן השתלמות בנק ישראל
* דח"צ בפרדס תעשיות בע"מ
* חבר ועדת ביקורת בחב' בנין הספרייה הלאומית (חל"צ)

## קישורים חיצוניים

* יקירי ירושלים לשנת תשס"ז-2007, אתר עיריית ירושלים
* הרשות לפיתוח ירושלים

## הערות שוליים

קטגוריה:מנהלים ישראלים
קטגוריה:דירקטורים ישראלים
קטגוריה:יקירי ירושלים
קטגוריה:מנכ"לי האוניברסיטה העברית
קטגוריה:עולים בעליית הנוער
קטגוריה:בוגרי כפר הנוער ע"ש ב.צ. מוסינזון
קטגוריה:בוגרי כפר הנוער אלוני יצחק
קטגוריה:תלמי יפה: אישים
קטגוריה:ישראלים שנולדו ב-1934
קטגוריה:ישראלים שנפטרו ב-2023
שחייה באולימפיאדת מקסיקו סיטי (1968)

שמאל|150px
שמאל|150px

**[[אולימפיאדת מקסיקו סיטי (1968)]]** נערכה במקסיקו סיטי, מקסיקו. תחרויות השחייה נערכו בין 17 ל-26 באוקטובר 1968. 29 משחים נערכו במשחקים אלו (14 לנשים ו-15 לגברים), בהשתתפות 468 משתתפים (204 נשים ו-264 גברים) מ-51 מדינות.

### השחייניות הבולטות
דבי מאייר () שזכתה ב-3 מדליות זהב, ג'אן האן () שזכתה ב-4 מדליות מהן 2 זהב וסוזן פדרסן () שזכתה ב-4 מדליות מהן 2 זהב במשחי השליחות.

### השחיינים הבולטים
צ'ארלס היקוקס () שזכה ב-4 מדליות מהן 3 זהב, מייקל ונדן () שזכה ב-4 מדליות מהן 2 זהב וקבע שיא עולם במשחה יוקרתי ל-100 מטר חופשי ומארק ספיץ () שזכה ב-4 מדליות, מהן 2 זהב במשחי השליחים.

### שיאי עולם
בסך הכול נקבעו 4 שיאי עולם חדשים במשחי הגמר, מהם 1 לנשים ו-3 לגברים.

## טבלת המדליות

## הזוכים במדליות
### נשים

### גברים

## קישורים חיצוניים

* שחייה באולימפיאדת מסיקו סיטי (1968), באתר סימוכין ספורט אולימפי

*
1968
קטגוריה:ענפי ספורט באולימפיאדת מקסיקו סיטי (1968)
קורנל סלאטה

**קורנל סלאטה** (בסלובקית: **Kornel Saláta**; נולד ב-24 בינואר 1985 בקאמניצה נאד חרונום שבסלובקיה) הוא כדורגלן סלובקי המשחק בעמדת הבלם בקבוצת קומארנו מהליגה השנייה בסלובקיה.

## קריירת מועדונים
את הקריירה המקצוענית שלו התחיל בפ.צ. שטורובו. ב-2005 עבר למועדון מטאדור פוחוב, שם ערך 29 הופעות בהם כבש 4 שערים. בשנת 2006 עבר לארטמדיה ברטיסלאבה, שם שיחק 7 משחקים ולאחר מכן הושאל לדוקלה ב.ב., שם שיחק בשנת 2007 ,ערך בקבוצה 17 משחקים והבקיע 4 שערים. ב-2008 חזר לארטמדיה, כאשר הוא שיחק במועדון 13 משחקים וכבש 2 שערים, יחד עם הקבוצה הוא זכה בתואר אליפות סלובקיה ובגביע הסלובקי. בעונה שלאחר מכן הופיע ב-6 משחקים בשלבי המוקדמות של ליגת האלופות ו-2 משחקים בשלב הראשון של גביע אופ"א מול ספורטינג בראגה. בעונה זו השתתף ב-29 משחקים בליגה, בהם הבקיע 7 שערים והגיע יחד עם קבוצתו לגמר הגביע הסלובקי, אך באותו משחק ארטמדיה הפסידה לקושיצה 3-1.

בקיץ 2009 עבר לסלובן ברטיסלאבה, שם ערך את הופעת הבכורה ב-5 ביולי במשחק הסופר קאפ הסלובקי, שבו סלובן ניצחה 0-2 את קושיצה וזכתה בגביע. כבר ב-10 ביולי הופיע לראשונה במדי סלובן בליגה הסלובקית במשחק מול סניצה. באותו קיץ סלאטה ערך יחד עם קבוצתו 4 משחקים במוקדמות ליגת האלופות ו-2 משחקים בשלב הפלייאוף של הליגה האירופית מול אייאקס אמסטרדם.

בינואר 2011 חתם סלאטה ברוסטוב על חוזה ל-4 שנים תמורת מיליון יורו. משחק הבכורה שלו במדי קבוצתו החדשה נערך ב-14 במרץ 2011 מול ספרטק מוסקבה, המשחק הסתיים בתוצאה 0-4 לזכות רוסטוב.

ב-27 ביולי 2013 הושאל לטום טומסק עד סוף העונה.

## נבחרת לאומית
לראשונה הופיע במדי נבחרת סלובקיה ב-24 במאי 2008 במשחק מול נבחרת שווייץ. ב-6 ביוני ערך את משחק הבכורה שלו במוקדמות מונדיאל 2010 מול נבחרת סן מרינו.

## תארים
;קבוצתיים
* אליפות סלובקיה - 2003/2004, 2007/2008 (ארטמדיה ברטיסלאבה)
* הגביע הסלובקי - 2007/2008 (ארטמדיה ברטיסלאבה)
* **גמר הגביע הסלובקי** - 2008/2009 (ארטמדיה ברטיסלאבה)
* **הסופר קאפ הסלובקי** - 2009 (סלובן ברטיסלאבה)

## קישורים חיצוניים

* סטטיסטיקות ופרופיל באתר התאחדות הכדורגל הרוסית 
* עמוד השחקן באתר הרשמי של רוסטוב 

קטגוריה:כדורגלנים סלובקים
קטגוריה:בלמי כדורגל סלובקים
קטגוריה:כדורגלני פטרז'לקה
קטגוריה:כדורגלני דוקלה באנסקה ביסטריצה
קטגוריה:כדורגלני סלובן ברטיסלאבה
קטגוריה:כדורגלני רוסטוב
קטגוריה:כדורגלני טום טומסק
קטגוריה:כדורגלני דאק 1904 דונאיסקה סטרדה
קטגוריה:כדורגלני נבחרת סלובקיה
קטגוריה:כדורגלני מונדיאל 2010
קטגוריה:כדורגלני יורו 2016
קטגוריה:סלובקים שנולדו ב-1985
אטלס C

ה**אטלס C** שנקרא גם **SM-65C Atlas** היה אב הטיפוס של טיל האטלס. הוא טס לראשונה ב-24 בדצמבר 1958, אז שוגר למרחק 6500 קילומטר. האטלס C היה אב הטיפוס האחרון בפרויקט אטלס. אחריו נבנה האטלס D שהיה טיל האטלס המבצעי הראשון. הטיל תוכנן במקור להיות שלבו הראשון של הטיל אטלס-אייבל אבל תוכנית זו לא יצאה לפועל בשל פיצוץ שאירע בעת בדיקה ב-24 בספטמבר 1959.

שישה שיגורים בוצעו, כולם למסלול תת-לווייני בתור טילים בליסטיים בין-יבשתיים. שלושה שיגורים הצליחו ושלושה נכשלו.

כל שיגורי אטלס C בוצעו ב-LC-12 מנמל החלל קייפ קנוורל (מתחם שיגור 12).

## ראו גם
*אטלס (סדרת טילים)
*מטוסי ה-X

## קישורים חיצוניים

*עוד על האטלס C 

## הערות שוליים

קטגוריה:סדרת טילי אטלס
קטגוריה:קונבאייר - טילים ומשגרים
בל X-22

**בל X-22** (באנגלית: **Bell X-22**) היה מטוס V/STOL (ריחוף והמראה/נחיתה אנכית) בעל ארבעה מדחפים בעלי יכולת לשנות את כיוונם. תפקידו של הX-22 היה לבחון בין היתר את יעילות ה-VTOL במטוסי תובלה כמו קודמו ההילר X-18, ויורשו הבל XV-15. אחת הדרישות שהיה על המטוס למלא הוא שמירה על מהירות של 525 קמ"ש (283 קשר) בטיסה אופקית.

## תכנון ופיתוח
ב-1962 הצי האמריקני הודיע על רצונו לרכוש שני אבות טיפוס של מטוס בעל יכולות VTOL שיונע באמצעות 4 מדחפים. חברת בל שהייתה בעלת ניסיון במטוסי VTOL ויכלה לספק דגם של המטוס המבוקש. ב-1964, אב הטיפוס, שכונה בחברת בל **מודל D2127**, הוזמן על ידי הצי וקיבל את השם X-22.

פרופלורים בעלי שלושה להבים הותקנו על כל אחת מארבע הכנפיים של המטוס. תמרון המטוס הושג על ידי הטיית המדחפים יחד עם שימוש בהגה הגובה והמאזנות שמוקמו בזרם הדחף של המדחפים.

## היסטוריה מבצעית
טיסת הבכורה של אב הטיפוס בוצעה ב-17 במרץ 1966. בשונה ממטוסי VTOL שקדמו לו, שינוי המצב מריחוף לטיסה אופקית הצליח בצורה טובה.

בשל כישלון של רכיב כלשהו, שתואר על ידי טייס המבחן, סטנלי קאקול, כמרכיב היחיד שאינו מיותר בשרשרת הכוח, התרסק אב הטיפוס ב-8 באוגוסט 1966, טכנאים "הפשיטו" אותו על מנת שהחלקים שנלקחו ישמשו חלקי חילוף לאב הטיפוס השני. המטוס נשאר בשימוש כסימולטור למשך זמן מה.

הX-22 השני טס לראשונה ב-26 באוגוסט 1967. מוקדם יותר באותה שנה, הוא צויד במערכות בקרה משוכללות יותר מתוצרת המעבדה האווירנאוטית קורנל, אשר שיפרו את ביצועי המטוס. למרות שהX-22 נחשב למטוס הטוב ביותר מסוגו באותו זמן, תוכנית הפיתוח שלו בוטלה. המהירות המרבית שנדרשה, 525 קמ"ש, לא הושגה. אב הטיפוס השני הועבר למעבדות קורנל לבדיקות נוספות. הטיסה האחרונה התרחשה בשנת 1988.

המטוס מוצג כיום בIra G. Ross Aerospace Museum שבניו יורק.

## ראו גם
*מטוסי ה-X
*בל-בואינג V-22

## קישורים חיצוניים

*על הX-22 

קטגוריה:מטוסים ניסיוניים אמריקאיים
קטגוריה:מטוסי המראה ונחיתה אנכית
Green

**Green** הוא אלבומם השישי של להקת הרוק אלטרנטיבי אר.אי.אם. שיצא ב-1988 ואלבום הבכורה שלהם תחת חברה גדולה - האחים וורנר. האלבום מתאפיין בצליל רענן ובמסרים פוליטיים ואקולוגיים.

## הקלטת האלבום
לאחר צאתו של האלבום הקודם, Document, הסתיים החוזה של הלהקה עם חברת התקליטים I.R.S. איתה עבדו מאז היווסדם. חברי הלהקה החליטו על מעבר לחברת תקליטים גדולה כדי שיוכלו לקדם את עצמם גם מחוץ לגבולות ארצות הברית. כך, חתמו חברי הלהקה על חוזה חדש עם חברת האחים וורנר עבור הפקת חמישה אלבומים בעבור 10 מיליון דולר.

האלבום Green היה האלבום הראשון של הלהקה בחברת התקליטים החדשה. הפקת האלבום ארכה כחמישה חודשים, כשההקלטות מבוצעות בממפיס ולאחר מכן בוודסטוק. הגישה של חברי הלהקה לתהליך הפקת האלבום הייתה שונה מכל מה שעשו קודם לכן - ברוב שירי האלבום נכתבו הלחנים לפני המילים, נעשה לראשונה שימוש במנדולינה (מאוחר יותר יהפוך השימוש בכלי זה לאחד מסמלי הלהקה המובהקים ביותר) וחברי הלהקה החליפו ביניהם כלי נגינה בתדירות גבוהה.

## קבלת האלבום
האלבום יצא לאור יום אחד לפני הבחירות לנשיאות ארצות הברית. בעזרת קידום מכירות מאסיבי של חברת התקליטים, האלבום הצליח יותר מכל קודמיו - בארצות הברית הגיע האלבום למעמד של אלבום פלטינה כפול והגיע לשיא במקום 12 במצעד מכירות האלבומים. בבריטניה, הגיע האלבום למקום 27 במצעדי המכירות וזכה למעמד של אלבום זהב. זו הייתה הפעם הראשונה שאלבום של הלהקה מגיע למעמד שכזה מחוץ לארצות הברית.

## אריזת האלבום
על עטיפת האלבום מופיעות המילים לשיר "World Leader Pretend". זוהי הפעם הראשונה שמילות שיר מצורפות לאריזת אלבום של אר.אי.אם. כמו כן, זהו האלבום הראשון שהלהקה הוציאה עבורו מהדורה מיוחדת, כפי שעשו עבור כל אלבום שיצא אחריו.

## סיבוב הופעות
סיבוב ההופעות העולמי הנושא את שם האלבום החל בשנת 1989 ונמשך כשנה. מרב ההופעות התקיימו באצטדיונים ואירועים גדולים, כאשר הפעם חלק נרחב בסיבוב ההופעות התבצע מחוץ לגבולות ארצות הברית. ההופעה האחרונה בסבב התקיימה באטלנטה, וכללה ביצוע מלא של אלבום הבכורה של הלהקה, Murmur ואחריו ביצוע מלא של אלבום הנושא.

## רשימת רצועות
כל השירים נכתבו והולחנו על ידי ביל ברי, פיטר באק, מייק מילס ומייקל סטייפ.

הערות:
* בגרסת התקליט והקלטת של האלבום, הצד הראשון הכולל את שירים 1-6 נקרא "Air side" והצד השני נקרא "Metal Side".
* הרצועה הרביעית ("Stand"), רשומה על עטיפת האלבום בתור רצועה "R".
* הרצועה האחרונה באלבום נותרה חסרת שם על עטיפת האלבום ולכל צורך משפטי שמה הוא "11".

## משתתפים
### חברי הלהקה
*ביל ברי – תופים, כלי הקשה, גיטרת בס, קולות רקע
*פיטר באק – גיטרה, מנדולינה, תופים
*מייק מילס – גיטרת בס, אורגן, קולות רקע
*מייקל סטייפ – שירה

### מוזיקאים נוספים
* באקי באקסטר - גיטרה בשיר "World Leader Pretend"
* ג'יין סקרפנטוני - צ'לו בשיר "World Leader Pretend"
* קית' לבלאנק - כלי הקשה בשיר "Turn You Inside-Out"

## קישורים חיצוניים

קטגוריה:אלבומי אר.אי.אם.
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומי פלטינה בממלכה המאוחדת
קטגוריה:אלבומי פלטינה כפולה ומעלה בארצות הברית
דרגה של אלגברה

באלגברה מופשטת, ה**דרגה** של אלגברה מממד סופי היא המעלה של **פולינום מינימלי גנרי** של לאלגברה. הדרגה חסומה על ידי ממד האלגברה, ושווה לה במקרים מסוימים; למשל, הדרגה של הרחבת שדות ספרבילית שווה לממד. עם זאת, הדרגה יכולה להיות קטנה מהממד: הדרגה של אלגברת המטריצות \ \operatorname{M}_n(F) היא \ n. לכן הדרגה חסומה על ידי ממד ההצגה הליניארית הקטנה ביותר של האלגברה. הדרגה אינה משתנה תחת הרחבת סקלרים. 

## הפולינום הגנרי

תהי A אלגברה (אסוציאטיבית, או לכל הפחות אלגברה לא אסוציאטיבית שהיא בעלת חזקה אסוציאטיבית בהחלט), מממד סופי מעל שדה F. נבחר בסיס \ b_1,\dots,b_n, ונתבונן באיבר \ X = x_1 b_1 + \cdots +x_n b_n של האלגברה \ A \otimes_F F(x_1,\dots,x_n) המתקבלת מהרחבת סקלרים מ-F לשדה הפונקציות \ F(x_1,\dots,x_n). במקרה כזה, קיים פולינום מינימלי מתוקן P המאפס את X, והוא נקרא **הפולינום המינימלי הגנרי** של A. הדרגה שווה למעלה של P.

לדוגמה, הדרגה של אלגברת המטריצות \ M_m(F) היא m; וזו גם הדרגה של כל אלגברה פשוטה מממד \ m^2 מעל למרכז שלה. אם \ A_1,A_2 הן אלגברות מעל אותו שדה, אז דרגת הסכום הישר שלהן היא הדרגה הגדולה מבין השתיים. 

אלגברות (אפילו שאינן אסוציאטיביות) מדרגה 2 נקראות אלגברות ריבועיות. 

קטגוריה:ערכים שבהם תבנית בריטניקה אינה מתאימה
קטגוריה:אלגברה
גרנדין

ממוזער|שמאל|150px|גרנדין

**גרנדין** (בצרפתית: **Grenadine**, מלשון grenade, רימון) הוא סירופ העשוי מרימונים וסוכר. הגרנדין מיוצר על ידי סחיטה וסינון מיץ הרימונים ובישול עם סוכר.

בצרפת משמש כיום השם "גרנדין" כשם כללי לסירופ. הוא מגיע בטעמים שונים, בעיקר של פירות יער כמו פטל, תות שדה וקסיס, וכן בטעם לימון. השימוש המקורי של סירופ גרנדין היה בערבוב עם מים על מנת לתת טעם למים. כיום משמש הגרנדין בקוקטיילים הן בשל צבעו העז והן עקב טעמו, וכן משום שהמשקל הסגולי שלו כבד מרוב המשקאות המרכיבים את הקוקטייל, דבר שגורם לשקיעתו בכוס וליצירה של פס אדום בתחתית הכוס.

ניתן כיום למצוא בשוק תחליפי גרנדין מלאכותיים שאינם מכילים פרי, אלא סירופ תירס וצבעי מאכל.

## קוקטיילים מפורסמים המכילים גרנדין
* טקילה סאן רייז
* סן פרנסיסקו
* שירלי טמפל
* סנאי ורוד
* פינק ליידי

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:קוקטיילים
קטגוריה:סירופים
מועדון הספורט האוניברסיטאי פראג

**מועדון הספורט האוניברסיטאי פראג** (בצ'כית: **Univerzitní sportovní klub Praha** או בקיצור **USK Praha**; נודע בעבר בשם סלביה פראג) היא קבוצת כדורסל צ'כית מהעיר פראג, המשחקת בליגת העל הצ'כית בכדורסל. ומעולם לא ירדה לליגה השנייה.

הקבוצה הוקמה בשנת 1953 ושיחקה בליגה הצ'כוסלובקית, בה זכתה ב-13 אליפויות. לאחר מלחמת המקף, הייתה בין מקימי ליגת הכדורסל הצ'כית.

הקבוצה הגיעה בעונת 1965/66 עד לגמר גביע אירופה לאלופות והפסידה לקבוצת זימנטל מילאנו 77-72.

בעונת 1967/68 הגיעה לגמר גביע המחזיקות והפסידה לקבוצה א.א.ק. אתונה 89-82, במשחק שלפי הדיווח נכחו בו כ-80 אלף צופים.

שנה לאחר מכן, הגיעה הקבוצה שוב לגמר גביע המחזיקות והפעם ניצחה את קבוצת דינמו טביליסי 74-80.

בעונות 1994/95 (הודחה על ידי טרודט ולס), 1995/96 (הודחה על ידי פורטיטודו בולוניה), 1996/97, שיחקה הקבוצה בגביע קוראץ'. ובעונת 2000/01 השתתפה ב**ליגה הצפון אירופית** (שנקראה לאחר מכן הליגה הבלטית).

בעונות 1999/00, 2000/01 זכתה הקבוצה בשתי אליפויות צ'כיה רצופות.

## תארים
***הליגה הצ'כית**:
**אליפות (2): 1999/00, 2000/01
**גמר: 1998/99
***הגביע הצ'כי**:
**גמר: 2000/01
***[[ליגת העל הצ'כוסלובקית בכדורסל|הליגה הצ'כוסלובקית]]**:
**אליפות (13): 1958, 1965, 1966, 1969, 1970, 1971, 1972, 1974, 1981, 1982, 1991, 1992, 1993.
***[[סופרוליג|גביע אירופה לאלופות]]**:
** מקום שני: 1966
*גביע המחזיקות:
**זכייה (1): 1968/69
**גמר:1967/68

## שחקני עבר בולטים
*  ייז'י זידק
*  אונדריי בלבין
*  לוציוס ואגנר
*  פאבל בסקה
*  ראדק בנייר

## קישורים חיצוניים

* 

קטגוריה:קבוצות כדורסל צ'כיות
קטגוריה:פראג: מועדוני ספורט
מרטין X-23 פריים

**מרטין X-23 פריים** (באנגלית: **Martin X-23 PRIME**) הוא מטוס ניסוי לבחינת חדירה לאטמוספירה, שנבנה עבור חיל האוויר האמריקאי באמצע שנות ה-60. בשונה ממטוס ה-ASSET, שנבנה כדי לבדוק טכנולוגיות ועמידות בחום בכניסה לאטמוספירה, ה-X-23 נבנה כדי לבדוק אפשרויות תמרון בעת החדירה לאטמוספירת כדור הארץ.

## עיצוב
מטוסי ה-X-23 נבנו מטיטניום, בריליום, פלדת אל-חלד ואלומיניום. המטוס היה בעל שני חלקים עיקריים, ה"ירכתיים" והחלק הקדמי שהיה חרוטי. המטוס כולו צופה במגיני חום שפיתחה חברת מרטין, בעובי של 20–70 מ"מ, והחלק הקדמי נבנה מחומר פחמני פנולי (PICA).

שליטה אווירודינמית הושגה על ידי זוג מדפים רבועים בגודל 30 ס"מ, והגאים קבועים. לאחר הכניסה לאטמוספירה, במהירות של 2 מאך, שרוולי רוח קטנים נפרשו והאטו את מהירות המטוס. לאחר מכן נפרס מצנח שהאט את המטוס עוד יותר. המטוס נאסף בעודו צונח על ידי מטוס הרקולס שצויד בכלים מתאימים.

## מבחני הטיסה
ה-X-23 הראשון שוגר מבסיס חיל האוויר ונדנברג על גבי טיל אטלס SLV-3 ב-21 בדצמבר 1966. המשימה דימתה חזרה לכדור הארץ ממסלול נמוך. השרוולים נפרסו בגובה 99,850 רגל (30,430 מטר) אבל המצנח הראשי לא נפרס ולכן המטוס התרסק לתוך האוקיינוס השקט.

ה-X-23 השני יצא לדרך ב-5 במרץ 1967. טיסה זו דימתה חדירה לכדור הארץ עם טווח של 1,053 ק"מ, וטיסה במהירות על קולית. גם הפעם המצנח לא נפרס כראוי והמטוס התרסק באוקיינוס השקט.

ה-X-23 האחרון שוגר ב-19 באפריל 1967, הטיסה דימתה חזרה לכדור הארץ על פני 1,143 ק"מ. הפעם, כל המערכות פעלו כשורה וה-X-23 נתפס על ידי מטוס ההרקולס. צוות של חיל האוויר האמריקאי דיווח שהמטוס כשיר לטוס שוב אבל אף משימה נוספת לא בוצעה. ה־X-23 השלישי מוצג כיום במוזיאון חיל האוויר האמריקאי

## ראו גם
*מטוסי ה-X

## קישורים חיצוניים

*על הX-23 **(באנגלית)**

קטגוריה:כלי טיס בלתי מאוישים אמריקאיים
קטגוריה:מטוסים ניסיוניים אמריקאיים
הארמייה השנייה (הונגריה)

ממוזער|ימין|שבויים מהחזית
**הארמייה השנייה של הונגריה** הייתה ארמיית שדה של הצבא ההונגרי, שלחמה בחזית המזרחית בתקופת מלחמת העולם השנייה והושמדה כמעט לחלוטין במהלך מתקפת הנגד הסובייטית באזור הדון העליון, שבאה בעקבות קרב סטלינגרד.

## היסטוריה
הארמייה השנייה הוקמה ב-1 במרץ 1940 ביחד עם שתי ארמיות נוספות של הצבא ההונגרי. היא נשלחה לחזית הסובייטית בראשית אפריל 1942, וסופחה לקבוצת ארמיות דרום הגרמנית. בסוף יוני וראשית יולי 1942 השתתפה הארמייה בשלב הראשון של מתקפת הקיץ הגרמנית בדרום רוסיה (מבצע כחול), ונטלה חלק בקרבות סביב העיר וורונז' על נהר הדון, ביחד עם ארמיית הפאנצר הרביעית הגרמנית. לאחר מכן הוצבה הארמייה להגן על האגף השמאלי של קבוצת ארמיות B מפני התקפת נגד סובייטית, ותפסה עמדות על נהר דון מצפון-מערב לארמייה האיטלקית השמינית, בין נוביה-פוקרובקה לרוסשה.

ב-16 בדצמבר 1942 פתח הצבא הסובייטי במבצע סטורן קטן, והבקיע את החזית הגרמנית בנקודת התפר בין הארמייה האיטלקית השמינית והארמייה ההונגרית ה-2. ב-13 בינואר 1943 פתח הצבא הסובייטי במתקפה גדולה נוספת, שנועדה לשחרר את העיר חרקוב, בהשתתפות כוחות משלוש חזיתות (וורונז', בריאנסק והדרום-מערבית). הארמייה ההונגרית השנייה, שהותקפה על ידי כוחות עדיפים בהרבה, כותרה באזור סוובודה והושמדה כמעט לחלוטין. היא ספגה כ-200 אלף אבדות (100 אלף הרוגים, 35 אלף פצועים ו-60 אלף שבויים) וחדלה מלהתקיים ככוח לוחם. בסוף מאי 1943 הוחזרו שרידי הארמייה (40 אלף חיילים מתוך מצבה מקורית של כ-250 אלף) להונגריה והארמייה פורקה באופן רשמי.

ב-30 באוגוסט 1944 בעקבות חדירת הצבא האדום לשטח הונגריה המזרחית, הוקמה הארמייה ה-2 בפעם השנייה. באוקטובר 1944 השתתפה הארמייה במתקפת נגד מוצלחת, שביצעו כוחות הונגריים וגרמניים תחת פיקוד גנרל מקסימיליאן פרטר-פיקו, באזור העיר דברצן. מתקפה במהלכה ספגה החזית האוקראינית השנייה אבדות כבדות. האבדות הכבדות שספגה הארמייה במהלך קרב דברצן ובקרבות על דרכי הגישה לעיר בודפשט, אילצו את הפיקוד ההונגרי לפרק את הארמייה בשנית ב-1 בדצמבר 1944 ולצרף את שרידיה לארמייה ההונגרית השלישית.

האירועים תוארו בסדרת טלוויזיה "קרוניקה" שהוקרנה בטלוויזיה ההונגרית בשנת 1982. בסדרה השתתפו ממשתתפי הקרבות לרבות אלמר שלאי ונוספים.

## קישורים חיצוניים

קטגוריה:זירת מזרח אירופה במלחמת העולם השנייה
קטגוריה:הונגריה במלחמת העולם השנייה
קטגוריה:הונגריה: היסטוריה צבאית
קטגוריה:צבא הונגריה
מקלון צמר גפן

ממוזער|250px|מקלון צמר גפן
ממוזער|מקלוני צמר גפן במגוון צבעים

**מקלון צמר גפן**, **מָטוֹשׁ**, **צַמְרוֹן** או **מקל ניקוי אוזניים** הוא קיסם עשוי עץ, פלסטיק או נייר דחוס, שבשני קצותיו צמר גפן. במקור, המקל נועד לניקוי תעלת האוזן משעוות אוזניים, עם זאת, העמדה הרופאית המקובלת היא ששימוש כזה מזיק לתעלת האוזן. אולם, למקלון הצמר גפן יש גם שימושים נוספים בתחומי הרפואה, ההיגיינה והקוסמטיקה. אורכם המקובל של המקלות לשימוש ביתי הוא כ-7.5 ס"מ. המקלות המיועדים לצרכים רפואיים, ארוכים יותר, ומגיעים לכ-15 ס"מ, כאשר רק בצידם האחד מוצמד צמר גפן.

## היסטוריה
מקלון צמר גפן הומצא בשנות ה-20 של המאה ה-20 על ידי ליאו גרסטנצאנג , אמריקאי ממוצא יהודי-פולני. גרסטנצאנג הצמיד כותנה לקיסמי שיניים, כאשר הצטרך לנקות את אוזניו. תחילה, שיווק גרסטנצאנג את המקלות בשם Baby Gays, ואחר כך בשם Q-tips, אשר התקבע כשם גנרי למקלות צמר גפן בארצות הברית.

ב-2019 העביר האיחוד האירופי תקנות שאוסרות על ייצור מקלוני ניקוי מפלסטיק כחלק מהמאבק לניקוי הסביבה והפסקת זיהום האוקיינוסים.

בעקבות השימוש הנרחב במטושים במגפת הקורונה בישראל בשנת 2020, פרסמה האקדמיה ללשון העברית בראשית 2021 כי המילה "מטוש" נבחרה על ידי הציבור כ"מילת השנה".

## שימושים
השימוש הנפוץ ביותר למטוש הוא לניקוי תעלת האוזן משעוות אוזן. עם זאת, העמדה הרווחת בקרב רופאים היא כי שימוש זה מיותר ויכול להזיק, שכן השעווה נועדה להגן על תעלת האוזן מפני דלקות, והסרתה הופכת את התעלה לפגיעה יותר. בנוסף, השימוש עלול לשרוט את עור התעלה ולגרום לזיהום. מחקר שנערך במרכז שניידר לרפואת ילדים בישראל מצא קשר בין שימוש במקלות אוזניים לשכיחות דלקת האוזן החיצונית בקרב ילדים.

ברפואה נעשה שימוש במקלות לשם נטילת תרביות וכן לשם נטילת דגימות לבדיקת סמני DNA. שימוש נוסף ברפואה הוא לשם מריחת חומרי חיטוי, כגון יוד.

## קישורים חיצוניים

* 

## הערות שוליים

קטגוריה:כלים ומכשירים (היגיינה)
קטגוריה:אף אוזן וגרון
קטגוריה:ציוד רפואי
קטגוריה:ארצות הברית: המצאות
קטגוריה:מוצרים חד-פעמיים
גברים בשמש

**גברים בשמש** (בערבית: **رجال في الشمس**) הוא ספר של ע'סאן כנפאני שראה אור בשנת 1963, ונחשב לאחד הספרים הבולטים בספרות הפלסטינית. הספר מתאר את הקשיים וחוסר היציבות בחייהם של הפליטים הפלסטינים וכן מותח ביקורת על השחיתות בקרב המשטרים הערבים.

הספר שימש השראה לסרט "הפתי", של הבמאי המצרי תאופיק סאלח. הסרט נאסר להקרנה בארצות ערביות מסוימות, כיוון שביקר את השלטון במדינות ערב ואת תרבות השוחד הנהוגה בהן. הספר תורגם לשפות רבות, בהן לעברית בהוצאת מפרש בשנת 1978 (תרגום: דניאלה ברפמן ויאני דמיאנוס). 

## עלילה
עלילת הספר מתרחשת בסוף שנות ה-50 של המאה ה-20, ומספרת את סיפורם של שלושה גברים פלסטינים בני דורות שונים הבורחים ממחנות הפליטים בלבנון במטרה למצוא תעסוקה כפועלים בשדות הנפט המשגשגים בכווית, כדי לפרנס את משפחותיהם.

במהלך מסעם הם מהרהרים בחייהם ובמאורעות שהביאו למצבם. הראשון, איכר זקן בשם קוואיס, החזיק בעבר פרדסים בישראל וחברו הטוב ביותר נהרג במלחמת העצמאות. השני, אסד, לחם בצד הערבי בשנת 1948 שחבריו בגדו בו בשביל בצע כסף. השלישי, מרוואן, נזכר באמו ואחיו והקשיים הרבים שחו לאחר שאביו נטש אותם. סיפורי חייהם מסבירים לקורא מדוע הם מחפשים להגיע לכווית ומסביר את השינוי הדרסטי שחל בחיי השלושה לפני ואחרי המלחמה.

על מנת להגיע לכווית הם נאלצים לגנוב את הגבול לירדן, משם לעיראק ומשם לכווית. במהלך המסע הם נאלצים לשחד פקידים ולהיעזר במדריכים ומבריחים.

השלושה משחדים פקיד מקומי שיאפשר להם לגנוב את הגבול ובמהלך התהליך הם מושפלים ומתייחסים אליהם בזלזול. הם מגיעים לכווית בתוך משאית, ולבסוף על גבול עיראק-כווית הם נאלצים להתחבא במכלית מים במהלך שיא חום היום. כשהנהג מגיע בסופו של דבר ליעד בכווית ופותח את המכלית הוא מגלה שהשלושה מתו.

קטגוריה:ספרים בערבית
אינטבולציה

**אינטבולציה** (באנגלית: **Intabulation**), מונח שמקורו במילה האיטלקית intavolatura, מתייחס לעריכה של יצירה, הכתובה להרכב קולי או אינסטרומנטלי, לכלי מקלדת, לאוטה או כלי מיתר אחר, בטבלטורה. היה זה נוהג מקובל בכתיבה לכלי מקלדת וללאוטה בתקופה שבין המאה ה-14 למאה ה-16. האפקט הישיר של אינטבולציה היה אחד היתרונות הראשוניים של כלי המקלדת, היכולת לבצע מוזיקה לכלים אחדים בכלי יחיד. מקור האינטבולציה הקדומה ביותר הוא בקודקס רוברטסברידג' מן המאה ה-14, שהוא גם אחד המקורות הראשונים למוזיקת מקלדת שעודנו קיים כיום. עוד מקורות קדומים למוזיקת אינטבולציה הם כתבי היד של פנצה (Faenza) וריינה (Reina) מן המאה ה-14 וכתב היד של בוקסהיים (Buxheim) מן המאה ה-15. כתב-יד פנצה, הגדול בכתבי היד העתיקים הללו, שנכתב בסביבות 1400, מכיל קטעים שנכתבו או הועתקו במאה ה-14, פרי עטם של מלחינים כגון פרנצ'סקו לאנדיני וגיום דה מאשו. יותר ממחצית מן הקטעים שבו הם אינטבולציות. כתב יד בוקסהיים מכיל בעיקר אינטבולציות, רובן של מלחיני התקופה הבולטים, בהם ג'ון דאנסטפל, ז'יל בנשואה, וולטר פריי וגיום דופאי. המונח "אינטבולציה" שמר על מעמדו הפופולרי במהלך המאה ה-16, אבל יצא משימוש בראשית המאה ה-17, אף כי הנוהג נמשך. יוצאות מכלל זה יצירות המקלדת האיטלקיות מן המאות ה-16 וה-17, שכללו מוזיקה ווקאלית ואינסטרומנטלית כאחת. אינטבולציות כוללות, ברוב המקרים, את כל הקווים הווקאליים של יצירה פוליפונית, אף כי במקרים מסוימים הם משולבים או מחולקים מחדש, כדי שיישמעו טוב יותר בכלי שלו נועדה האינטבולציה, ולעיתים מוסיפים להם קישוטים אידיומטיים.

אינטבולצות מהוות מקור מידע חשוב לביצוע אותנטי, משום שהן מכילות קישוטים כפי שהיו מנוגנים על כלים שונים, ואפשר ללמוד מהן רבות על ביצוע ה**מוזיקה פיקטה**, מונח המתאר את הנוהג להוסיף צלילים, בין אם כתובים ובין אם לאו, מחוץ לשיטת ההקסקורד שיצר גווידו ד'ארצו, נוהג שהיה מקובל מן המאה ה-12 עד 1600 בערך, הואיל וטבלטורה מראה היכן מציב הנגן את אצבעותיו, לא בהתאם לפרשנות אלא לפי סימני חמשה מסוימים.

## הערות שוליים

קטגוריה:טכניקות מוזיקליות
קטגוריה:מוזיקה של הרנסאנס
קטגוריה:ביצוע אותנטי
נחל הקיבוצים

ממוזער|250px|נחל הקיבוצים, שבט התשע״ח
ממוזער|נחל הקיבוצים בפסח התשפ"א, בפארק המעיינות סמוך לניר דוד
**נַחַל הַקִּבּוּצִים** או **נַחַל קִבּוּצִים** (בעבר נהר אל ג'מעין) הוא נחל איתן הזורם בעמק המעיינות שבעמק בית שאן.

## גאוגרפיה
הנחל ניזון מקבוצת מעיינות הבוקעים לרגלי הגלבוע ליד קיבוץ ניר דוד (תל עמל) שהיה קיבוץ 'חומה ומגדל' הראשון. זו הסיבה שהמעיינות הראשיים של הנחל קרויים בעברית: עין חומה (עין ג'מאעין בערבית) ועין מגדל (עין פוואר בערבית). שני המעיינות חוברים לנחל משותף ששמו בערבית: נהר ג'מאעין, מלשון ג'מאעי (משותף בערבית), ומכאן התרגום לשמו העברי נחל הקיבוצים.
השם המקומי של הנחל השגור בפי המקומיים הוא "המשולש".

שני המעיינות המזינים את הנחל בעלי ספיקה גבוהה. מימי עין חומה נתפסים ברובם להשקיה ושתייה, ומימי עין מגדל זורמים בחלקם הגדול לאורך הנחל. טמפ' המים בנחל קבועה כל השנה ועומדת על 24 מעלות.

מי הנחל נקיים וצלולים, לאורך הנחל צמחיית גדות נחלים טיפוסית וקנים רבים. הנחל עובר מתחת לגשרים שמעליהם עוברות דרכים חקלאיות. במהלכו של הנחל הותקנה בריכת נופש ופנאי - "בריכת הקיבוצים" בהמשך אפיק הנחל מצטרפים אליו מימי עין שוקק ומעיינות נוספים.

נחל הקיבוצים הוא מן הנחלים המטוילים ביותר בבקעת בית שאן. הכניסה לאתר חופשית והותקנו בו חניון מסודר, שבילי הליכה, שולחנות פיקניק ומתקני צל, מי שתייה ומזנון צנוע. באזור הפיקניקים השתמרה חורשת אקליפטוסים גבוהים המשרים צל בכל עונות השנה לרווחת המטיילים. בשנת 2010 הנחל נכלל ב"פארק המעיינות" ביחד עם עין מודע ועין שוקק. הכניסה לרכב אפשרית עד לחניון סמוך לכביש 669 או עד למתחם "פארק המעיינות" בצידו הדרומי של גן השלושה (הסחנה).

## שמורת נחל הקיבוצים

שמורת נחל הקיבוצים היא שמורת טבע מוכרזת בעמק המעיינות שבעמק בית שאן, שהוכרזה ב-10 בינואר 2006. שטח השמורה הוא כ-70.1 דונם. השמורה סובבת את נחל הקיבוצים.

## גלריה

קובץ:PikiWiki Israel 19735 Geography of Israel.jpg|alt=|נחל הקיבוצים, ברקע תל שוכה
קובץ:PikiWiki Israel 21154 Geography of Israel.JPG|alt=
קובץ:PikiWiki Israel 24955 Geography of Israel.JPG|alt=
קובץ:PikiWiki Israel 50547 kibutzim river.jpg|alt=
קובץ:PikiWiki Israel 26249 Geography of Israel.JPG|alt=|גשר צינורות בנחל הקיבוצים


## לקריאה נוספת
* אורי מאור, **ארץ המעיינות - המדריך השלם לנקודות המים הקסומות בישראל**, הוצאת ספריית בית אל, 2011, עמ' 12

## קישורים חיצוניים

* נחל הקיבוצים - סרטון טיול במים בנחל הקיבוצים

## הערות שוליים

קיבוצים
קטגוריה:עמק בית שאן
ארמן ג'יגרחניאן

**ארמן בוריסוביץ' גִ'יגָרְחַנְיָאן** (ברוסית: **Арме́н Бори́сович Джигарханя́н**; בארמנית: **Արմեն Բորիսի Ջիգարխանյան**; 3 באוקטובר 1935 – 14 בנובמבר 2020) היה שחקן קולנוע ותיאטרון סובייטי ורוסי ממוצא ארמני, ששיחק בעיקר בתפקידים קומיים. שימש כמנהל תיאטרון דרמה מוסקבאי הנושא את שמו וידוע כמי שנכנס לספר השיאים של גינס כשחקן הרוסי שהשתתף במספר הרב ביותר של סרטים (למעלה מ-300 סרטי קולנוע וטלוויזיה). בישראל מוכר גִ'יגָרְחַנְיָאן מהופעתו כאוליגרך במיני הסדרה הישראלית "טרויקה". בשנת 1985 הוענק לו תואר האמן העממי של ברית המועצות.

נאמר עליו כי "יש מעט מאוד ארמנים בכדור הארץ, בהשוואה לסרטים שבהם שיחק ג'יגרחניאן".

נפטר במוסקבה ב-14 בנובמבר 2020.

## קישורים חיצוניים

* 

* 

קטגוריה:שחקני תיאטרון רוסים
קטגוריה:שחקני קולנוע וטלוויזיה רוסים
קטגוריה:במאי תיאטרון רוסים
קטגוריה:שיאני גינס
קטגוריה:שחקני קולנוע וטלוויזיה סובייטים
קטגוריה:שחקני תיאטרון ארמנים
קטגוריה:במאי תיאטרון ארמנים
קטגוריה:מעוטרי עיטור ההצטיינות למען המולדת
קטגוריה:אמני העם של ברית המועצות
קטגוריה:אישים הקבורים בבית העלמין וגנקובסקויה
קטגוריה:רוסים שנולדו ב-1935
קטגוריה:רוסים שנפטרו ב-2020